Αυτό το λήμμα αφορά το τμήμα ανδρικής καλαθοσφαίρισης του Πανερυθραϊκού.  Για για τον ευρύτερο σύλλογο, δείτε: Πανερυθραϊκός Α.Σ..  

Ο **Πανερυθραϊκός Αθλητικός Σύλλογος** είναι ελληνικό αθλητικό σωματείο που δραστηριοποιείται στην περιοχή της Νέας Ερυθραίας στην Αττική, όπου και βρίσκονται οι έδρες των τμημάτων του. Αγωνίζεται με χρώματα το κόκκινο και το λευκό.

Το τμήμα ανδρικής καλαθοσφαίρισης αποτελεί το δεύτερο σε παλαιότητα για το σύλλογο μετά το ποδοσφαιρικό, με την ιστορία του να ξεκινά το 1975. Σήμερα αγωνίζεται σε επαγγελματικό επίπεδο, αν και το ίδιο το τμήμα δεν διαθέτει τη νομική μορφή Κ.Α.Ε. Ως επίσημη έδρα διατηρεί το Κλειστό Γυμναστήριο Νέας Ερυθραίας «Στέλιος Καλαϊτζής», κατασκευής 1994 και χωρητικότητας 500 θεατών.

Τμήμα καλαθοσφαίρισης ανδρών
----------------------------

### Ιστορική αναδρομή

#### Ίδρυση

Ο Πανερυθραϊκός Αθλητικός Σύλλογος δρύθηκε το 1931 μετά από συνένωση δύο παλαιότερων προσφυγικών σωματείων που ονομάζονταν «Όμιλος Φιλάθλων Ερμής» και «Γ.Σ. Ένωση Νέας Ερυθραίας». Τις πρώτες δεκαετίες ύπαρξής του το σωματείο ήταν αμιγώς ποδοσφαιρικό, μέχρι το 1975 οπότε και δημιουργήθηκε το τμήμα καλαθοσφαίρισης, το δεύτερο σε παλαιότητα στην ιστορία του συλλόγου. Σήμερα το ποδοσφαιρικό τμήμα λειτουργεί ανεξάρτητα και διαθέτει τη διακριτή ονομασία «Πανερυθραϊκός Ποδοσφαιρικός Σύλλογος», εξακολουθεί ωστόσο να μοιράζεται με το τμήμα καλαθοσφαίρισης τα χρώματά του και ένα σταυρό στο (παρεμφερές) έμβλημά του, από τον οποίο προκύπτει και το προσωνύμιο «Σταυροφόροι».

#### Πρώτες διακρίσεις σε τοπικό επίπεδο

Η ομάδα της Νέας Ερυθραίας αποτελεί μέλος της Ένωσης Σωματείων Καλαθοσφαίρισης Αττικής, στα τοπικά πρωταθλήματα της οποίας ξεκίνησε την αγωνιστική της πορεία.

Ενώ ο σύλλογος μετρούσε 25 χρόνια δραστηριότητας, έλαβε χώρα η πρώτη του διάκριση σε τοπικό επίπεδο, η κατάκτηση του Πρωταθλήματος της Γ' Κατηγορίας Ε.Σ.Κ.Α. την περίοδο 1999-00 με συγκομιδή από 22 νίκες και 4 ήττες. Δύο χρόνια μετά, και συγκεκριμένα την περίοδο 2001-02, ακολούθησε η κατάκτηση του Πρωταθλήματος της Β' Κατηγορίας με απολογισμό 28 νίκες και 2 ήττες, που συνοδεύτηκαν από μια περίοδο 24 συνεχόμενων αγωνιστικών κατά την οποία η ομάδα παρέμεινε αήττητη. Την επόμενη χρονιά, 2002-03, ο Πανερυθραϊκός κατέκτησε και πάλι την κορυφή του Πρωταθλήματος που αγωνίστηκε, της Α' Κατηγορίας Ε.Σ.Κ.Α. αυτή τη φορά, με μόλις 1 ήττα σε 30 αγώνες, με αποτέλεσμα να ανέλθει στη Γ' Εθνική Κατηγορία.

#### Ανοδική πορεία σε εθνικό επίπεδο (2003-2007)

Ο Πανερυθραϊκός πραγματοποίησε το ντεμπούτο του στη Γ' Εθνική Κατηγορία την αγωνιστική περίοδο 2003-04, οπότε και εντάχθηκε στο 2ο Όμιλο Νότου. Έχοντας αντιμετωπίσει 13 αντιπάλους, ολοκλήρωσε τις αγωνιστικές του υποχρεώσεις στην 3η θέση της βαθμολογικής κατάταξης, πίσω από το Ρέθυμνο και το Παγκράτι. Ο απολογισμός της χρονιάς ήταν 17 νίκες και 7 ήττες. Την επόμενη χρονιά, 2004-05, στα πλαίσια του ίδιου Ομίλου, η ομάδα της Νέας Ερυθραίας συγκέντρωσε 14 νίκες και 10 ήττες. Η επίδοση αυτή τοποθέτησε την ομάδα στην 6η θέση του τελικού βαθμολογικού πίνακα. Στο διάστημα αυτό την προεδρία του συλλόγου διατηρούσε ο Δημήτρης Μανωλόπουλος.

Την υπέρβαση πραγματοποίησε ο σύλλογος την αγωνιστική περίοδο 2005-06. Στα πλαίσια του 2ου Ομίλου Νότου συγκέντρωσε 23 νίκες και 3 ήττες στη διάρκεια της χρονιάς, κατακτώντας την κορυφή της τελικής βαθμολογίας. Η κατάκτηση του Πρωταθλήματος του χάρισε, παράλληλα, και το εισιτήριο ανόδου στη Β' Εθνική για πρώτη φορά στην ιστορία του.

Παρά την απειρία του, ο Πανερυθραϊκός πραγματοποίησε πολύ αξιόλογη πορεία στη Β' Εθνική Κατηγορία κατά την περίοδο 2006-07 και μάλιστα κατετάγη 2ος στον τελικό βαθμολογικό πίνακα. Ειδικότερα η κατηγορία οργανώθηκε τη χρονιά αυτή σε ένα και μοναδικό όμιλο των 16 συλλόγων. Στο πλαίσιο αυτό η ομάδα της Νέας Ερυθραίας συνέλεξε 23 νίκες και 7 ήττες, όσες και ο πρωτοπόρος Γ.Σ. Περιστερίου. Βάσει των μεταξύ τους αποτελεσμάτων έχασε τον τίτλο του Πρωταθλητή, ωστόσο προβιβάστηκε στην αμέσως ανώτερη κατηγορία. Την ίδια χρονιά πραγματοποίησε, επίσης, την πρώτη της εμφάνιση στο Κύπελλο Ελλάδος λαμβάνοντας μέρος σε δύο αγωνιστικές τις Α' Φάσης. Στην πρώτη επικράτησε της Ξάνθης με σκορ 87-84, για να αποκλειστεί από τη συνέχεια της διοργάνωσης στη δεύτερη κατόπιν ήττας από το Σπόρτιγκ Αθηνών με σκορ 80-78.

#### Παραμονή στην Α2 Εθνική (2007-2012)

Η πρώτη παρουσία του Πανερυθραϊκού στην Α2 Εθνική έλαβε χώρα την περίοδο 2007-08, οπότε και συμμετοχή στην κατηγορία δήλωσαν 16 ομάδες. Σε ένα ανταγωνιστικό πρωτάθλημα των 30 αγωνιστικών ο Πανερυθραϊκός σημείωσε 15 νίκες. Στον τελικό βαθμολογικό πίνακα παρατηρήθηκε τετραπλή ισοβαθμία μεταξύ των ομάδων της Μ.Ε.Ν. Τούμπας, του Παγκρατίου, του Πανερυθραϊκού και του Κολλεγίου ICBS. Βάσει των μεταξύ τους αποτελεσμάτων ο Πανερυθραϊκός τοποθετήθηκε στην 9η θέση της τελικής κατάταξης, με ασφάλεια πάνω από τη ζώνη του υποβιβασμού. Καλύτερος σκόρερ της χρονιάς για την ομάδα αναδείχθηκε με διαφορά ο Φίλιππος Χόμπσον, ο οποίος σημείωσε 384 πόντους σε 30 αγώνες, 12,8 κατά μέσο όρο ανά αγώνα. Από την πλευρά του ο Μπάμπης Σκουζής βρέθηκε στην τέταρτη θέση του στατιστικού πίνακα των παικτών με τα περισσότερα κλεψίματα, έχοντας 43 στο ενεργητικό του, 1,48 κατά μέσο όρο ανά αγώνα. Στη διοργάνωση του Κυπέλλου Ελλάδος, η ομάδα της Νέας Ερυθραίας ξεπέρασε με επιτυχία την Α' Φάση αποκλείοντας διαδοχικά το Κολλέγιο ICBS με σκορ 64-58  και την Αναγέννηση Φλόγας με σκορ 66-74. Την πορεία της σταμάτησε το Παγκράτι στην 1η Αγωνιστική της Β' Φάσης, σε αγώνα που έληξε με σκορ 62-60.

Την επόμενη χρονιά, 2008-09, ο Πανερυθραϊκός κλήθηκε να αντιμετωπίσει ξανά 15 αντιπάλους στα πλαίσια της Α2 Εθνικής με μικρότερη, όμως, επιτυχία. Η συγκομιδή της χρονιάς ήταν 11 νίκες και 19 ήττες και, καθώς τα νικηφόρα αποτελέσματα σχεδόν ισομοιράστηκαν μεταξύ των περισσότερων ομάδων, ο Πανερυθραϊκός ολοκλήρωσε τις αγωνιστικές του υποχρεώσεις στη 15η και προτελευταία θέση της κατάταξης. Κατά συνέπεια υποβιβάστηκε στην αμέσως χαμηλότερη κατηγορία. Παραγωγικότερος παίκτης της ομάδας σε πόντους ήταν και πάλι ο Χόμπσον, που συγκέντρωσε 331 πόντους σε 30 αγώνες, 11,33 κατά μέσο όρο. Από την πλευρά του ο φόργουορντ της, Γιάννης Ψαθάς, βρέθηκε στην τέταρτη θέση του στατιστικού πίνακα των παικτών με τα περισσότερα κοψίματα (τάπες), 19 στον αριθμό. Σε ό,τι αφορά το Κύπελλο, ο σύλλογος απέκλεισε διαδοχικά στην Α' Φάση τον Απόλλωνα Πατρών με σκορ 75-54  και στη συνέχεια τον Ίκαρο Καλλιθέας με σκορ 64-85. Και πάλι στάθηκε άτυχος στην 1η Αγωνιστική της Β' Φάσης όπου γνώρισε την ήττα με σκορ 77-86 από την Α.Ε. Λάρισας.

Την αγωνιστική περίοδο 2009-10 ο σύλλογος της Νέας Ερυθραίας επέστρεψε για μια μονοετή θητεία στη Β' Εθνική Κατηγορία, όπου 16 ομάδες διεκδίκησαν την άνοδο σε ένα και μοναδικό Όμιλο. Έχοντας συλλέξει 20 νίκες και 10 ήττες, ο Πανερυθραϊκός τερμάτισε στην 4η θέση του τελικού βαθμολογικού πίνακα, μένοντας εκτός της πρώτης τριάδας που βάσει προκήρυξης θα πετύχαινε την άνοδο. Ωστόσο, μετά από τη συγχώνευση της Δάφνης με τον Αμύντα Υμηττού δημιουργήθηκε κενή θέση στην Α2 Κατηγορία, την οποία κάλυψε ο Πανερυθραϊκός ως πρώτος επιλαχών. Η πορεία της ομάδας στο Κύπελλο Ελλάδος τη χρονιά αυτή ήταν σύντομη, καθώς ηττήθηκε και αποκλείστηκε στην πρεμιέρα από τον Κεραυνό Αιγίου με σκορ 69-65.

Έχοντας επιστρέψει στην Α2 Εθνική για την περίοδο 2010-11 ο Πανερυθραϊκός μπήκε και πάλι σε μαραθώνιο 30 αγωνιστικών, καθώς τον κοινό Όμιλο του Πρωταθλήματος συγκρότησαν 16 ομάδες. Ο απολογισμός του συλλόγου ήταν για τη χρονιά αυτή 12 νίκες και 18 ήττες, όσες συγκέντρωσε και η Ολυμπιάδα Πατρών. Χάρις στην εκτός έδρας νίκη που σημείωσε στην τελευταία αγωνιστική επί του Αρκαδικού (68-73), η ομάδα της Νέας Ερυθραίας εξασφάλισε οριακά την παραμονή της στην κατηγορία, τερματίζοντας στη 13η θέση. Πρώτος σκόρερ της ομάδας την περίοδο αυτή αναδείχθηκε ο Ανδρέας Σιζόπουλος, με παραγωγή 431 πόντων σε 29 αγώνες, 14,86 κατά μέσο όρο ανά ματς. Επιπλέον, η ομάδα συμμετείχε σε δύο αγώνες για το Κύπελλο Ελλάδος: στον πρώτο επικράτησε της Νήαρ Ηστ Καισαριανής με σκορ 69-55, ενώ ηττήθηκε στο δεύτερο από τον Αμύντα Δάφνης-Υμηττού με σκορ 72-76.

Τη χρονιά 2011-12 η ομάδα επέστρεψε στα γήπεδα της Α2 Εθνικής Κατηγορίας, η οποία διοργανώθηκε με τον ίδιο αριθμό ομάδων όπως και στο πρόσφατο παρελθόν. Ο σύλλογος της Νέας Ερυθραίας δεν παρουσίασε καλό αγωνιστικό πρόσωπο, με αποτέλεσμα να μην καταφέρει κάτι καλύτερο από τη 15η και προτελευταία θέση στην τελική βαθμολογία. Ειδικότερα συγκέντρωσε 11 νίκες και 19 ήττες σε 30 αγωνιστικές, επίδοση που τον οδήγησε και πάλι στη Β' Εθνική. Πρώτος σκόρερ την περίοδο αυτή ήταν ο Κώστας Μαχαίρας, ο οποίος συγκέντρωσε 319 πόντους σε 29 αγώνες, δηλαδή 11 πόντους κατά μ.ό. ανά αγώνα. Τον ακολούθησαν στενά οι Γιάννης Ροδόστογλου (305 πόντοι σε 30 αγώνες) και Σωτήρης Κατούφας (292 πόντοι σε 26 αγώνες). Στο θεσμό του Κυπέλλου το σωματείο πέρασε την πρεμιέρα άνευ αγώνος μετά από την απόσυρση του Κόροιβου Αμαλιάδας. Στη συνέχεια υποχρέωσε σε ήττα το Λαύριο με σκορ 74-59. Τον αποκλεισμό γνώρισε στην 1η Αγωνιστική της Β' Φάσης όπου ηττήθηκε από τον Κολοσσό Ρόδου με σκορ 62-66.

#### Τριετία στη Β' Εθνική (2012-2015)

Το πρωτάθλημα της Β' Εθνικής Κατηγορίας για την περίοδο 2012-13 χαρακτηρίστηκε από σημαντικές μεταβολές ως προς τον τρόπο διεξαγωγής του, αφού διεξήχθη σε δύο ομίλους αντί για έναν, έπειτα από χρόνια. Συμμετείχαν σε αυτό 26 ομάδες χωρισμένες σε δύο ομίλους, Βόρειο και Νότιο, που παράλληλα δεν διέθεταν πια ούτε το δικαίωμα ούτε την υποχρέωση συμμετοχής στο Κύπελλο Ελλάδος. Στα πλαίσια του Ομίλου Νότου, ο Πανερυθραϊκός συγκέντρωσε 15 νίκες και 9 ήττες, ολοκληρώνοντας τις αγωνιστικές του υποχρεώσεις στην 4η θέση της βαθμολογίας (σε σύνολο 13 ομάδων). Κορυφαίος σκόρερ της ομάδας αναδείχθηκε ο Νίκος Μακρής που σημείωσε 352 πόντους. Παράλληλα, στην ψηφοφορία που διεξήχθη μεταξύ των προπονητών της κατηγορίας υπό το συντονισμό της ιστοσελίδας InfoBasket.gr, ο καλαθοσφαιριστής του Πανερυθραϊκού Τάσος Καλλιανιώτης αναγορεύτηκε καλύτερος αμυντικός του Πρωταθλήματος.

Η μόνη αλλαγή που παρατηρήθηκε στον τρόπο διοργάνωσης του Πρωταθλήματος της Β' Εθνικής για τη χρονιά 2013-14 ήταν ότι οι ομάδες καθενός από τους δύο Ομίλους αυξήθηκαν σε 14. Στο πλαίσιο αυτό ο σύλλογος της Νέας Ερυθραίας συγκέντρωσε 16 νίκες και 10 ήττες, κλείνοντας τη χρονιά και πάλι στην 4η θέση της τελικής κατάταξης. Την περίοδο αυτή διεξήχθησαν κι επιπλέον αγώνες κατάταξης προκειμένου να αποσαφηνιστεί η σειρά προτεραιότητας για άνοδο σε περίπτωση που προέκυπταν επιπλέον θέσεις στις ανώτερες κατηγορίες. Ο Πανερυθραϊκός αντιμετώπισε στο Ε.Α.Κ. Βόλου την ομάδα που τερμάτισε 4η στο Βορρά, την Ευρώπη Πευκοχωρίου, γνωρίζοντας την ήττα με σκορ 75-72.

Την αγωνιστική περίοδο 2014-15 ο Πανερυθραϊκός ήταν και πάλι η μία από τις 14 ομάδες που συνέθεσαν τον Όμιλο Νότου της Β' Εθνικής. Στον τελικό βαθμολογικό πίνακα βρέθηκε μία θέση υψηλότερα από τις προηγούμενες χρονιές, έχοντας συλλέξει 17 νίκες και 9 ήττες. Ακολούθως συμμετείχε σε μπαράζ κατάταξης με την ομάδα που κατετάγη στην 3η θέση του Ομίλου Βορρά, το Άργος Ορεστικό. Στον αγώνα που διεξήχθη στο Κλειστό Βόλου «Βάκης Παρασκευόπουλος», η ομάδα της Αττικής κέρδισε με σκορ 88-75, περιμένοντας να προκύψει κενή θέση στην Α2 Εθνική στη διάρκεια του καλοκαιριού. Πράγματι, οι ζυμώσεις που προέκυψαν από την παραμονή τόσο του Ηρακλή Θεσσαλονίκης όσο και του Φιλίππου Βέροιας στην κατηγορία αυτή εκτός προγράμματος, χάρισαν την άνοδο στον Πανερυθραϊκό ώστε οι ομάδες της κατηγορίας να αυξηθούν σε 16 στο σύνολο. Ο Γιάννης Προδρόμου αναδείχθηκε κορυφαίος σκόρερ της ομάδας για τη χρονιά αυτή και τρίτος παραγωγικότερος του Ομίλου Νότου στο σύνολό του. Την ίδια χρονιά ο σύλλογος έλαβε μέρος στο Κύπελλο Ανδρών της Ε.Σ.Κ. Αττικής φτάνοντας μέχρι το Μεγάλο Τελικό. Στον αγώνα που διεξήχθη στο Κλειστό Γυμναστήριο του Αγίου Θωμά στο Μαρούσι, η ομάδα της Νέας Ερυθραίας έχασε τον τίτλο από το Περιστέρι, το οποίο και επιβλήθηκε με σκορ 74-66.

**Επιστροφή στην Α2 (2015-2016)**

Την αγωνιστική περίοδο, 2015-16, ο Πανερυθραϊκός Α.Σ. λαμβάνει μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.

Για θεσμό του Κυπέλλου Ελλάδος - όπου και επέστρεψε μετά από τριετή απουσία - η ομάδα έδωσε ένα μόλις παιχνίδι, περνώντας την Α' Φάση άνευ αγώνος μετά από την απόσυρση της συμμετοχής του Ο.Φ.Η. Στην 1η Αγωνιστική της Β' Φάσης γνώρισε την ήττα από τον Κόροιβο Αμαλιάδας με σκορ 73-85 με συνέπεια να αποκλειστεί από τη συνέχεια της διοργάνωσης.

Έδρα του συλλόγου είναι το Κλειστό Γυμναστήριο Νέας Ερυθραίας «Στέλιος Καλαϊτζής», χωρητικότητας 500 θεατών. Πρόεδρος του διοικητικού συμβουλίου ήταν ο Γιώργος Ρηγούτσος, ενώ καθήκοντα πρώτου προπονητή διατηρούσε ο Δημήτρης Χουχουλής.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2003-04 | 4 | Γ' Εθνική | 3 | - | 17-7 | - | - |  | - | - | – | – | – |
| 2004-05 | 4 | Γ' Εθνική | 6 | - | 14-10 | - | - |  | - | - | – | – | – |
| 2005-06 | 4 | Γ' Εθνική | 1 | - | 23-3 | - | - |  | - | - | – | – | – |
| 2006-07 | 3 | Β' Εθνική | 2 | - | 23-7 | - | - |  | 2η - Α' Φάσης | 2 | – | – | – |
| 2007-08 | 2 | Α2 Εθνική | 9 | - | 15-15 | - | - | Φίλιππος Χόμπσον | 1η - Β' Φάσης | 3 | – | – | – |
| 2008-09 | 2 | Α2 Εθνική | 15 | - | 11-19 | - | - | Φίλιππος Χόμπσον | 1η - Β' Φάσης | 3 | – | – | – |
| 2009-10 | 3 | Β' Εθνική | 4 | - | 20-10 | - | - |  | 1η - Α' Φάσης | 1 | – | – | – |
| 2010-11 | 2 | Α2 Εθνική | 13 | - | 12-18 | - | - | Ανδρέας Σιζόπουλος | 2η - Α' Φάσης | 2 | – | – | – |
| 2011-12 | 2 | Α2 Εθνική | 15 | - | 11-19 | - | - | Κώστας Μαχαίρας | 1η - Β' Φάσης | 2 | – | – | – |
| 2012-13 | 3 | Β' Εθνική | 4 | - | 15-9 | - | - | Νίκος Μακρής | - | - | – | – | – |
| 2013-14 | 3 | Β' Εθνική | 4 | Μπαράζ Ανόδου | 16-10 | 0-1 | - |  | - | - | – | – | – |
| 2014-15 | 3 | Β' Εθνική | 3 | Μπαράζ Ανόδου | 17-9 | 1-0 | - | Γιάννης Προδρόμου | - | - | – | – | – |

### Πρόσωπα

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Αλέξανδρος Γκριμπαβιώτης |
|  | Τάσος Καλλιανιώτης |
|  | Δημήτρης Κατιάκος |
|  | Σωτήρης Κατούφας |
|  | Νίκος Κούρτης |
|  | Μάρις Λάκσα |
|  | Νίκος Μακρής |
|  | Κώστας Μαχαίρας |
|  | Παναγιώτης Ντουμάνης |
|  | Νίκος Πρίτσος |

 | 

| Εθν | Ονοματεπώνυμο |
| --- | --- |
|  | Γιάννης Ροδόστογλου |
|  | Ανδρέας Σιζόπουλος |
|  | Μπάμπης Σκουζής |
|  | Λεωνίδας Σκούταρης |
|  | Θάνος Στραγανιώτης |
|  | Ηλίας Τομαράς |
|  | Τάκης Υφαντής |
|  | Φίλιππος Χόμπσον |
|  | Γιάννης Ψαθάς |

 |


**Προπονητές**| 

| Εθν | Ονοματεπώνυμο |
| --- | --- |
|  | Δημήτρης Χουχουλής |

 |  |

### Επίσημο λογότυπο

* Έως το 2015Έως το 2015
* 2015–σήμερα2015–σήμερα

  


| Πανερυθραϊκός Α.Σ. - Roster 2019–2020 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 4 |  | Δέλλιος, Γιώργος | 5 | 1982 | 203 cm |
| 5 |  | Νικολακόπουλος, Τάκης | 3-4 | 1994 | 197 cm |
| 6 |  | Καλλιανιώτης, Τάσος | 3-4 | 1983 | 193 cm |
| 7 |  | Ντουζίδης, Θανάσης | 4 | 1997 | 202 cm |
| 8 |  | Βουγιούκας, Άλεξ | 5 | 1989 | 208 cm |
| 9 |  | Σκάνδαλος, Χρήστος | 1 | 1995 | 188 cm |
| 10 |  | Γιαουρτόγλου, Λουκάς | 1-2 | 1987 | 192 cm |
| 12 |  | Στάθης, Παναγιώτης | 3-4 | 2000 | 202 cm |
| 13 |  | Αντωνίου, Τάσος | 3-4 | 1988 | 198 cm |
| 15 |  | Στασινόπουλος, Βασίλης | 5 | 1994 | 202 cm |
| 22 |  | Λυκογιάννης, Χριστόφορος | 3-4 | 1982 | 199 cm |

|  |
| --- |
| Προπονητής: Δημήτρης Χουχουλής  |
|  |
| *Ενημέρωση: 22 Σεπτεμβρίου 2019* |

Τμήματα υποδομής
----------------

Ο Πανερυθραϊκός διατηρεί τμήματα εκμάθησης καλαθοσφαίρισης για νεαρούς άρρενες αθλητές όλων των ηλικιακών ομάδων. Καθένα από αυτά λαμβάνει μέρος στα αντίστοιχα Πρωταθλήματα που διοργανώνει η Ένωση Σωματείων Καλαθοσφαίρισης Αττικής.

Παραπομπές
----------

1. 1 2 3 4 5 6 7 8  «Ιστορία», πληροφορίες στον (παλαιότερο) επίσημο ιστότοπο του συλλόγου.
2. 1 2  «Έδρα», πληροφορίες στον (παλαιότερο) επίσημο ιστότοπο του συλλόγου.
3. ↑  «Πανερυθραϊκός Ποδοσφαιρικός Σύλλογος», επίσημος ιστότοπος.
4. 1 2 3  «Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2003-2004», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
5. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2004-2005», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
6. 1 2 3  «Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
7. ↑  «Πρωταθλητές Γ' Εθνικής Κατηγορίας Ανδρών», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
8. 1 2 3 4  «Πρόγραμμα & Βαθμολογία Β' Εθνικής Κατηγορίας Ανδρών 2006-2007», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  ««Σοκ» για Ξάνθη, Μίλωνα», άρθρο στον ιστότοπο του ΣΠΟΡ FM, 10 Σεπτεμβρίου 2006.
10. ↑  «Στο «ύψος» τους τα φαβορί», άρθρο στον ιστότοπο του ΣΠΟΡ FM, 13 Σεπτεμβρίου 2006.
11. 1 2 3 4  «Πρόγραμμα & Βαθμολογία Α2 Εθνικής Κατηγορίας Ανδρών 2007-2008», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Τα αποτελέσματα του Κυπέλλου» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 19 Σεπτεμβρίου 2007.
13. ↑  «Σχηματίστηκαν οι «16»»[*νεκρός σύνδεσμος*], άρθρο στον ιστότοπο SentraGoal.gr, 22 Σεπτεμβρίου 2007.
14. ↑  «Τελείωσε η Α' φάση», άρθρο στον ιστότοπο Contra.gr, 23 Σεπτεμβρίου 2007.
15. ↑  «Παγκράτι-Πανερυθραϊκός 62-60»[*νεκρός σύνδεσμος*], άρθρο στον ιστότοπο Sport24.gr, 25 Σεπτεμβρίου 2007.
16. 1 2  «Πρόγραμμα & Βαθμολογία Α2 Εθνικής Κατηγορίας Ανδρών 2008-2009», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
17. ↑  «Υποβιβάσθηκε το Αίγιο, «σώθηκαν» Ολυμπιάδα Πατρών και Ερμής Λαγκαδά», άρθρο στον ιστότοπο In.gr, 23 Μαΐου 2009.
18. ↑  «Αποκλεισμός «σοκ» για Δάφνη», άρθρο στον ιστότοπο του ΣΠΟΡ FM, 20 Οκτωβρίου 2008.
19. ↑  «Η 2η αγωνιστική στην πρώτη φάση»[*νεκρός σύνδεσμος*], άρθρο στον ιστότοπο Sport24.gr, 22 Οκτωβρίου 2008.
20. ↑  «Πανερυθραϊκός-Λάρισα 77-86», άρθρο στον ιστότοπο Contra.gr, 29 Οκτωβρίου 2008.
21. 1 2  «Πρόγραμμα & Βαθμολογία Β' Εθνικής Κατηγορίας Ανδρών 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
22. ↑  «Α2... amore mio!», άρθρο στον ιστότοπο Gazzetta.gr, 30 Οκτωβρίου 2010.
23. ↑  «Α' Φάση (1η αγ.): Εύκολα ο Ηρακλής, έμεινε έξω το Παγκράτι», άρθρο στον ιστότοπο Contra.gr, 26 Σεπτεμβρίου 2009.
24. 1 2 3  «Πρόγραμμα & Βαθμολογία Α2 Εθνικής Κατηγορίας Ανδρών 2010-2011», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
25. ↑  «Εμεινε το Παγκράτι, υποβιβάστηκε ο Κόροιβος», άρθρο στον ιστότοπο In.gr, 11 Ιουνίου 2011.
26. ↑  «Έμεινε στην κατηγορία το Παγκράτι!», άρθρο στον ιστότοπο του ΣΠΟΡ FM, 11 Ιουνίου 2011.
27. ↑  «Προκρίθηκε ο Πανερυθραϊκός», άρθρο στον ιστότοπο Sport24.gr, 16 Σεπτεμβρίου 2010.
28. ↑  «Διπλά για Παγκράτι, ΚΑΟΔ, Ικάρους», άρθρο στον ιστότοπο Sport24.gr, 19 Σεπτεμβρίου 2010.
29. 1 2 3  «Πρόγραμμα & Βαθμολογία Α2 Εθνικής Κατηγορίας Ανδρών 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
30. ↑  «Τέταρτη η ΑΕΚ, σώθηκε το Παγκράτι», άρθρο στον ιστότοπο Gazzetta.gr, 19 Μαΐου 2012.
31. ↑  «Αποχώρησαν απο το Κύπελλο ΑΕΚ και Κόροιβος Αμαλιάδας», άρθρο στον ιστότοπο TheBest.gr, 8 Σεπτεμβρίου 2011.
32. ↑  «Αποσύρθηκε η ΑΕΚ», άρθρο στον ιστότοπο Contra.gr, 8 Σεπτεμβρίου 2011.
33. ↑  «Πήρε το ντέρμπι ο Αίολος» Αρχειοθετήθηκε 2016-03-04 στο Wayback Machine. άρθρο στον ιστότοπο BasketNet.gr, 14 Σεπτεμβρίου 2011.
34. ↑  «Ο Χόπσον εκτέλεσε (62-66) τον Πανερυθραϊκό»[*νεκρός σύνδεσμος*], άρθρο στον ιστότοπο BasketNet.gr, 18 Σεπτεμβρίου 2011.
35. 1 2  «Πρόγραμμα & Βαθμολογία Β' Εθνικής Κατηγορίας Ανδρών (Όμιλος Νότου) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
36. ↑  «Υπερ-σκόρερ της Β" Εθνικής ο Πέττας», άρθρο στον ιστότοπο InfoBasket.gr, 23 Απριλίου 2013.
37. ↑  «Infobasket B’ Ethniki awards – Νότος (2013)», άρθρο στον ιστότοπο InfoBasket.gr, 18 Μαΐου 2013.
38. 1 2  «Πρόγραμμα & Βαθμολογία Β' Εθνικής Κατηγορίας Ανδρών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
39. ↑  «Β" Εθνική (Νότος) – 26η αγωνιστική… Ετσι πετάει ο Αετός!», άρθρο στον ιστότοπο InfoBasket.gr, 4 Μαΐου 2014.
40. ↑  «Πέμπτος ο Ιωνικός Νικαίας στην Β' Εθνική»[*νεκρός σύνδεσμος*], άρθρο στον ιστότοπο PameSports.gr, 11 Μαΐου 2014.
41. 1 2  «Πρόγραμμα & Βαθμολογία Β' Εθνικής Κατηγορίας Ανδρών (Όμιλος Νότου) 2014-2015» Αρχειοθετήθηκε 2017-07-25 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
42. ↑  «Β’ Εθνική: Νίκησε και περιμένει ο Πανερυθραϊκός», άρθρο στον ιστότοπο EuroHoops.gr, 16 Μαΐου 2015.
43. ↑  «Ο Πανερυθραϊκός στην Α2...υποβιβάζονται πέντε!» Αρχειοθετήθηκε 2016-03-04 στο Wayback Machine. άρθρο στον ιστότοπο BasketBlog.gr, 24 Ιουλίου 2015.
44. ↑  «Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015.
45. ↑  «Κυπελλούχος το Περιστέρι!», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 19 Απριλίου 2015.
46. ↑  «Κυπελλούχος ΕΣΚΑ το Περιστέρι!» Αρχειοθετήθηκε 2014-10-23 στο Wayback Machine. άρθρο στον ιστότοπο BasketBlog.gr, 19 Απριλίου 2015.
47. ↑  «Πρόγραμμα & Βαθμολογία Α2 Εθνικής Κατηγορίας Ανδρών 2015-2016» Αρχειοθετήθηκε 2018-10-06 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
48. ↑  «Αποσύρθηκε ο ΟΦΗ από την Α2 Ανδρών» Αρχειοθετήθηκε 2015-12-08 στο Wayback Machine. άρθρο στον ιστότοπο SportsNow.gr, 6 Οκτωβρίου 2015.
49. ↑  «Πανερυθραϊκός - Κόροιβος 73-85», άρθρο στον ιστότοπο Sdna.gr, 25 Σεπτεμβρίου 2015.
50. ↑  Κλειστό Γυμναστήριο Νέας Ερυθραίας «Στέλιος Καλαϊτζής» Αρχειοθετήθηκε 2016-03-16 στο Wayback Machine. πληροφορίες στον ιστότοπο Gipeda.gr.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Πανερυθραϊκός Α.Σ. (archive), ιστότοπος του τμήματος καλαθοσφαίρισης.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Ανδρών 2023–2024 |
| --- |
|  |
| 0 | 
* Αίας Ευόσμου
* Αμύντας Υμηττού
* Δόξα Λευκάδας
* Γ.Σ. Ελευθερούπολης
* Ερμής Σχηματαρίου
* Έσπερος Λαμίας
* Ηρακλής 2022
* Κόροιβος Αμαλιάδας
* Ν.Ε. Μεγαρίδας
* Μίλων Νέας Σμύρνης
* Α.Ο. Μυκόνου
* Πανερυθραϊκός
* Πανιώνιος Σμύρνης
* Α.Σ. Παπάγου
* Χαρίλαος Τρικούπης Μεσολογγίου
* Α.Ε. Ψυχικού
 |  |

 |